**PÁLYÁZATOT NYERTÜNK!**

**TÁMOP 6.1.2.A-14/2-2014-0165 „Egészségtudatos diákokért- a székesfehérvári Comeniusban”**

Iskolánk az elmúlt tanév végén dolgozta ki programját, és pályázott sikerrel az Új Széchenyi Terv keretében megjelent a TÁMOP-6.1.2.A-14/2 kódszámú, **"Komplex intézményi mozgásprogramok és kapcsolódó egészségfejlesztési alprogramok megvalósítása az általános iskolákban, többcélú intézményekben, valamint szabadidős közösségi mozgásprogramok és kapcsolódó egészségfejlesztési alprogramok megvalósítása az iskolán kívüli szereplők bevonásával"** című pályázatra.

*Az egészségügyről szóló 1997. évi CLIV. törvény 2011. július 1. napjától hatályos (a 2011. évi LXXXI. törvény alapján módosított) 42.§ (1) a) pontja szerint az ifjúság-egészségügyi gondozás célja a kiskorúak harmonikus testi és lelki fejlődésének elősegítése.*

*Jelen pályázati konstrukció célja, hogy a fent hivatkozott jogszabályoknak megfelelően – a köznevelés iskolai oktatást biztosító színterein, így különösen az alapfokú oktatásban –segítse azon iskolai, vagy azokhoz közvetlenül, vagy közvetve kapcsolódó programok megvalósítását, melyek hozzájárulnak a legfontosabb idült, nem-fertőző betegségek okozta halálozás és betegségteher csökkentése érdekében az egészséges életmódot támogató, legfontosabb életmódtényezőket befolyásoló pozitív közösségi minták elterjesztéséhez.*

A pályázat kiírásában szereplő alapvető elvárások alapján (a Társadalmi Megújulás Operatív Programban meghatározottak szerint) „az egészségtudatos magatartás széles társadalmi réteggel történő megismertetése, elterjesztése valamint az egészségi kockázati tényezők megismerése leghatékonyabban a helyes szemléletet közvetítő ismeretek átadásával segíthetők”. Fentiek alapján a vállalásunk, hogy „a megfelelő szemléletmód kialakítását már gyermekkorban elkezdjük, melynek érdekében olyan egészségfejlesztési programokat, kampányokat, koragyermekkori programokat és tananyagfejlesztést hajtunk végre, amelyek megvalósulásával általánossá válik az egészségtudatos magatartás.

Mindezek megvalósítása az idei tanévtől kezdődően megkezdődött az 1-8. évfolyamon. Pályázatunkban több projekt került meghatározásra, melyeket változatos formában és módon, akár heti rendszerességgel vagy jeles napokhoz, országos egészségnevelési kampányokhoz, egészséges életmódot hirdető és ösztönző mozgalmakhoz köthetően, illetve az iskola pedagógiai és egészségnevelési programjában szereplő projektnapok és hagyományos iskolai programjaink, rendezvényeink keretében valósítunk meg.

Ezek a projektek:

* Az iskolakert program keretében „Tündérkert” került kialakításra, melyet a 4. osztályosok gondoznak tanítóik vezetésével és szakértő segítséggel.
* Az egészséges élelmiszerek megismerését, az élelmiszerek változatos elkészítési módjának elsajátítását is a pályázati projekt keretében ismertetjük meg a gyerekekkel.
* Az ivóvíz-fogyasztás népszerűsítését célzó programokat egész évben, de kiemelten a Víz világnapját követő időszakban a HAPPY Héten valósítjuk meg.
* Az „Egészségfejlesztő testmozgás” több színtéren valósul meg: a kicsik és nagyok floorballoznak, kézilabdáznak és fociznak, a szünetekben és ebéd után játékos mozgásokat végeznek, Vár-túráznak, vagy éppen a sportlétrával ismerkednek.

Fontos terület az egészséges életmód és az egészségtudatos életvitel igényének kialakítása, a káros szokások kialakulásának, a megelőzés fontosságának kihangsúlyozása, melyet a tablók, faliújságok, mini-riportok és fényképek segítségével közvetítünk, szemléletünk, örökítünk meg.

Az egészségnevelési koncepcióhoz számos alkalommal kapcsolódnak iskolai programjaink, melyekbe a szülőket, idősebb tanítványainkat és együttműködő partnereinket is igyekszünk bevonni.